Kisisa en landrwa sakre e kwa ki pase laba? Eski bann Kretyen i devret fer zot ladorasyon kot bann landrwa sakre?\nLO KOUVERTIR Eski sa ti vreman arive?\nLO KOUVERTIR Akoz Zezi ti soufer e mor?\nEski bann Kretyen i devret fer zot ladorasyon kot bann landrwa sakre?\nObei lavertisman ki ganny donnen davans i kapab sov ou lavi!\nBann sapit ek verse—Lekel ki ti met zot dan Labib?\nKi Labib i dir?\nLIR AN Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Cinyanja Croatian Czech Dangme Danish Dutch Efik English Estonian Ewe Fijian Finnish French Ga Garifuna Georgian German Greek Greenlandic Guarani Gun Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Javanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Korean Kreol Seselwa Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuanian Luganda Lunda Luo Luvale Macedonian Macua Malagasy Maltese Mam Mambwe-Lungu Mauritian Creole Maya Mixe Myanmar Nahuatl (Central) Nahuatl (Northern Puebla) Ndebele Ndonga Ngabere Nias Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tatar Tetun Dili Tigrinya Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Venda Vietnamese Waray-Waray Xhosa Yoruba Zapotec (Isthmus) Zulu\nLatour Veyer | No. 2 2016\nTOU le-z-an, plis ki sis milyon dimoun i fer en vwayaz pour al dan en landrwa Zapon ki antoure avek lanmer, dan en bwa kot i annan bann gran pye sed. Zot vin kot gran tanp Ise, sa bondye soley ki apel Amaterasu Omikami, ki’n ganny adore pour apepre de mil an. Premyerman, bann adorater i lav zot lanmen ek labous pour pirifye zot lekor. Apre, zot debout devan lasal ladorasyon ki dan sa tanp, zot swiv en seremoni relizye kot zot bes anba, bat lanmen e fer lapriyer avek sa bondye soley. * Larelizyon Shinto i les zot bann fidel partisip dan lezot form ladorasyon, me i osi annan serten Boudis, bann ki dir zot Kretyen e bann dimoun ki sorti dan lezot larelizyon ki pa vwar nanryen mal pour partisip dan sa bann seremoni kot tanp Shinto.\nEn kantite parmi bann gran larelizyon, i annan bann lagrot, lasapel oubyen tanp * ki ganny vizite par plizyer milyon dimoun. Dan bann pei kot dimoun i dir zot Kretyen, i annan bokou legliz oubyen lagrot ek lasapel ki’n ganny dedye pour Zezi, Mari ek bann sen. Lezot ki parey in ganny mete dan bann landrwa kot swadizan bann levennman biblik oubyen mirak in arive resaman oubyen kot bann lobze relizye i ganny garde. Bokou dimoun i al kot sa bann lagrot, lasapel oubyen tanp akoz zot krwar i annan plis sans ki zot lapriyer i ganny ekoute si zot fer li dan en landrwa sakre. Pour lezot, ariv kot bann landrwa sakre i lafen en gran pelerinaz ki zot in fer pour demontre zot devosyon relizye.\nBann viziter kot gran tanp Ise, Zapon e kot lagrot Massabielle, Lourdes, Lafrans\nEski bann lapriyer ek siplikasyon pou pli byen ganny ekoute oubyen reponn si i ganny fer kot bann landrwa sakre? Eski Bondye pou kontan ladorasyon bann dimoun ki fer bann gran pelerinaz pour al laba? Menm si dimoun i fer bann gran pelerinaz pour demontre zot devosyon anver Bondye, eski i fer li plezir? Eski bann Kretyen i devret fer zot ladorasyon kot sa bann ladrwa? Larepons sa bann kestyon pa pou zis dir nou ki mannyer nou devret vwar ladorasyon kot sa bann landrwa sakre me i pou ed nou konpran ki kalite ladorasyon ki Bondye i vreman kontan.\nADOR BONDYE “AN-ESPRI E AN VERITE”\nKi Zezi ti oule dir ler i ti dir ki nou devret ador “an-espri e an verite”?\nEn konversasyon ki Zezi ti fer avek en madanm Samariten i fer konn pwennvi Bondye lo ladorasyon bann landrwa sakre. Zezi ti pas par Samari e i ti aret kot en pwi pour repoze pre avek lavil Sikar. I ti konmans en konversasyon avek en madanm ki ti’n vin sers delo kot sa pwi. Anmezir ki zot ti pe koze, sa madanm ti fer resorti sa gran diferans ki ti annan ant larelizyon Zwif ek Samariten. Sa madanm ti dir: “Mon bann zanset ti ador Bondye lo sa montanny, me zot Zwif zot dir nou devre ador Bondye Zerizalenm.”—Zan 4:5-9, 20.\nSa montanny ki sa madanm ti pe koz lo la ti Montanny Gerizim ki trouve apepre 50 kilomet dan nor Zerizalenm. Laba bann Samariten ti deza annan en tanp kot zot ti selebre bann lafet tel parey Lapak. Par kont, olye konsantre lo zot diferans, Zezi ti dir avek sa madanm: “Madanm krwar mwan, letan pe vini kot zot pa pou ador Bondye ni lo sa montanny ni Zerizalenm.” (Zan 4:21) Lefet ki en Zwif ki ti dir sa parol, sa ti sirprenan. Akoz ladorasyon kot tanp Bondye Zerizalenm ti pou arete?\nZezi ti kontinyen: “Ler pe vini e i’n fini arive pour bann vre ladorater ador Bondye an-espri e an verite, parski se koumsa ki Bondye i oule ki nou ador li.” (Zan 4:23) Pour plizyer syek bann Zwif ti vwar sa zoli tanp Zerizalenm konman zot landrwa ladorasyon. Zot ti al laba trwa fwa par an pour ofer sakrifis avek zot Bondye Zeova. (Egzod 23:14-17) Me Zezi ti dir ki tousala ti pou sanze e ki bann “vre adorater” pou ador “ an-espri e an verite.”\nTanp Zwif ti dan en landrwa kot i ti fasil pour vwar. Me nou pa kapab vwar lespri ek laverite, ni menm met li dan en landrwa. Alor, Zezi ti pe fer konpran ki vre ladorasyon Kretyen pa depan lo okenn batiman oubyen landrwa, ki swa Montanny Gerizim, tanp Zerizalenm oubyen lezot landrwa sakre.\nDan son konversasyon avek sa madanm Samariten, Zezi ti osi dir ki “sa ler” kot pou annan en sanzman dan lafason ki nou ador Bondye “pe vini.” Kan ki sa ti pou arive? Sa ti ariv ler Zezi ti sakrifye son lavi e met en lafen avek ladorasyon larelizyon Zwif baze lo Lalwa Moiz. (Romen 10:4) Me Zezi ti osi dir: “Ler . . . i’n fini arive.” Akoz? Parski konman Mesi, Zezi ti pe deza rasanble son bann disip ki ti pou obei sa ki i ti dir apre: “Bondye i Lespri e tou sa ki ador li, i devre ador li an-espri e an verite.” (Zan 4:24) Alor ki i vedir ador an espri e an verite?\nLer Zezi ti koz konsernan ladorasyon avek lespri, i ti pe koz konsernan lespri sen Bondye ki enn parmi lezot keksoz ki gid nou pour nou arive konpran Labib. (1 Korentyen 2:9-12) Laverite ki Zezi ti pe koz lo la i refer avek en konnesans egzakt sorti dan Labib. Alor, Bondye i aksepte en ladorasyon ki ganny fer dapre lansennyman sorti dan Labib e ki ganny gide par lespri sen olye ganny fer dan okenn landrwa spesyal.\nPWENNVI BANN KRETYEN LO BANN LANDRWA SAKRE\nKi mannyer alor bann Kretyen i devret vwar bann pelerinaz kot bann landrwa sakre? Si nou pran an kont konmannman Zezi ki bann vre adorater pour ador Bondye an espri e an verite, i kler ki bann ladorasyon ki ganny fer kot nenport sa bann landrwa sakre napa okenn valer spesyal pour nou Papa dan lesyel. Deplis, Labib i dir nou ki pwennvi Bondye i annan konsernan demontre en gran respe pour ladorasyon zidol. I dir: “Elwanny zot avek ladorasyon bann zidol.” (1 Korentyen 10:14; 1 Zan 5:21) Sanmenm sa ki en vre Kretyen pa pou zanmen ador Bondye dan okenn landrwa ki ganny vwar konman sen oubyen enn ki ankouraz ladorasyon zidol. Alor, konsernan bann landrwa sakre bann vre Kretyen pa pou fer zot ladorasyon laba.\nSa pa vedir ki Labib i defann en dimoun swazir en landrwa ki i prefere pour priye, etidye e medite. En landrwa respektab e annord, i fer li pli fasil pour aprann e diskit bann keksoz spirityel. I pa mal pour fer en plak kot non sa dimoun ki’n mor in ganny angrave. Sa i kapab senpleman en fason pour demontre rekonesans oubyen lafeksyon pour sa dimoun. Me, si nou konsider sa bann landrwa ladorasyon, ador bann zimaz oubyen lobze relizye konman sen, sa ti pou konpletman pa annakor avek parol Zezi.\nAlor, ou pa bezwen fer en gran pelerinaz pour al kot en landrwa sakre avek lespwar ki Bondye pou tann ou lapriyer pli byen. Bondye pa pou ni menm pran plezir avek ou oubyen donn ou bann benediksyon spesyal. Labib i dir ki Zeova “Senyer lesyel ek later, . . . pa reste dan bann tanp ki’n konstri par lanmen zonm.” Me sa pa fer Bondye lwen avek nou. Nenport ki landrwa kot nou pou priy li, i pou tann nou akoz “i pa lwen avek sakenn parmi nou.”—Akt 17:24-27.\n^ par. 2 Bann seremoni relizye i kapab diferan kot sak tanp Shinto.\n^ par. 3 Vwar sa bwat “ Kisisa en landrwa sakre e kwa ki pase laba?”\nKisisa en landrwa sakre e kwa ki pase laba?\nO konmansman en “landrwa sakre” ti annan pour fer avek en bwat ki ti protez bann relik setadir bann lobze relizye. Ozordi, en landrwa sakre i annan en pli gran sinifikasyon, i refer avek en landrwa ki ganny konsidere konman sen, relizye oubyen i ganny servi pour lezot rezon. Sa bann landrwa i ganny servi pour ador en bondye oubyen onor en dimoun ki’n ganny konsidere konman “sen.” Ladan i souvan annan bann zimaz oubyen lobze relizye ki annan pour fer avek mirak, vizyon oubyen laparisyon. Ozordi, en landrwa sakre i kapab en tanp, legliz oubyen lagrot kot dimoun i fer son ladorasyon. Serten dimoun i annan enn kot zot lakour. Dan les Lazi ek bann pei Lerop ek Lanmerik, dimoun i fer bann pti lotel kot zot fer lapriyer, medite oubyen fer bann lofrann.\nPa tou sa bann landrwa sakre ki ganny servi konman bann landrwa ladorasyon. Par egzanp, dan lemonn antye, fanmir ek zanmi bann dimoun ki’n mor dan en aksidan transpor i souvan fer en pti moniman pour mazin sa dimoun ki zot ti kontan. Lezot moniman i ganny fer pour rapel bann lager enportan, dimoun ki’n partisip dan bann lager oubyen enplike dan lezot maler. Kantmenm sa bann landrwa sakre i donn dimoun loportinite pour medite e ganny rekonfor, zot souvan reflekte krwayans ek pratik bann dimoun ki’n envant zot.\nNo. 2 2016 | Akoz Zezi ti soufer e mor?\nLATOUR VEYER No. 2 2016 | Akoz Zezi ti soufer e mor?